Antsla-Kraavi Prohvet Eelija kirik

Antsla-Kraavi Prohvet Eelija kirik on õigeusu kirik Kraavi külas Antsla vallas.

Kirik ehitati õigeusu kogudusele 1895. aastal ja pühitseti prohvet Eelijale. Ehitus läks maksma 9000 rubla."Ühe kiriku kaks sünnipäeva" Eesti Kirik, 30. november 2005

Õigeusu koguduse tegevus lõpetati 1986. aastal. Kasutuseta seisnud kiriku seisukord halvenes."Kraavi kirik tagasi õigeusklikele" Eesti Kirik, 12. jaanuar 2011

Antsla vallavolikogu otsusega anti Kraavi kirik 1994. aastal ning kiriku kõrvalhoone 1996. aastal Urvaste luteri kogudusele abikirikuks. See ei puudutanud aga hoonetealust maad.

Altarimaal "Ülestõusmine" pärineb Kavilda Püha Neeva-Aleksandri kirikust.Puhkus Eestis (vaadatud 12. juuni 2012)

2011. aastal läks kirik tagasi õigeusu kiriku omandisse. Eesti Evangeelne Luterlik Kirik ja Eesti Apostlik-Õigeusu Kirik olid jõudnud kokkuleppele, et EELK loobub Urvaste abikirikust Kraavil ning EAÕK omakorda kompenseerib hoonesse tehtud rahamahutused.

Viited

Kategooria:Võru maakonna õigeusu kirikud
Kategooria:Eesti Apostlik-Õigeusu Kirik
Kategooria:Antsla vald
Kategooria:EAÕK Tartu piiskopkond